Žiaci,

Ďakujem všetkým, ktorí mi poslali experiment s vajíčkom. Ste veľmi šikovní!

Tento týždeň preberieme učivo:

**Objem kvapaliny vytlačenej telesami.**

Každé teleso, ktoré vložíme do kvapaliny, vytlačí určitý objem.Hovoríme, že teleso kvapalinu vytlačilo. Záleží to od toho, aká časť telesa sa ponorí./možno ste to pozorovali, ak ste sa kúpali v nejakom menšom bazéne./

Pri plávajúcich telesách platí:

**Hmotnosť plávajúcich telies je rovnaká ako hmotnosť vytlačenej vody / pri lodiach hovoríme o výtlaku lode/**

Pri potápajúcich telesách platí:

**Potápajúce teleso má väčšiu hmotnosť ako je hmotnosť vytlačenej vody.**

**Posielam ti pracovný list, môže ti lepšie pochopiť učivo!**

**Teleso ponorené do kvapaliny vytlačí isté množstvo kvapaliny.**

**Objem**

1. **Plávajúce teleso**

Čo môžeme povedať o **objeme ponorenej časti** telesa a **objeme vody vytlačenej** týmto telesom?

 **V1 = V2**

**Objem ponorenej časti telesa a objem vody vytlačenej týmto telesom je rovnaký.**

1. **Potápajúce sa teleso**

 **V1 = V2**

**Objem telesa a objem vytlačenej vody je rovnaký.**

**Hmotnosť**

1. **Plávajúce teleso**

Aký je vzťah medzi **hmotnosťou telesa** **plávajúceho** vo vode a **hmotnosťou vody**, ktorú teleso vytlačí?

 **m1 = m2**

**Hmotnosť plávajúcich telies a hmotnosť vytlačenej vody týmito telesami je rovnaká.**

1. **Potápajúce sa teleso**

Aký je vzťah medzi **hmotnosťou telesa** **potápajúceho sa** vo vode a **hmotnosťou vody**, ktorú teleso vytlačí?

 **m1 > m2**

**Potápajúce sa telesá majú väčšiu hmotnosť, ako je hmotnosť vytlačenej vody týmito telesami.**

**Potápajúce sa telesá vytlačia vodu s menšou hmotnosťou.**

**----------------------------------------------------------------------------------------------------**

Z materiálov, ktoré som poslala, si urob stručné poznámky.

Ak potrebuješ doplniť informácie, učivo nájdeš aj v učebnici na str. 94,95,96

Ak budeš potrebovať s niečím pomôcť, napíš mi.

m.novoveska@centrum.sk

Posielam ti aj zaujímavé video. Verím, že sa ti bude páčiť.

Hustota - Plavanie telies (3/5) <https://youtu.be/F9ftOrFpFKw>